ກອງປະຊຸມຄັ້ງທີ 37 ຄະນະກຳມະການ ລະຫວ່າງ ລັດຖະບານ ຫວຽດນາມ - ລາວ
(ກອງປະຊຸມຄັ້ງທີ 37 ຄະນະກຳມະການລະຫວ່າງລັດຖະບານຫວຽດນາມ - ລາວ)
ຕອນບ່າຍວັນທີ 21/1, ຢູ່ຮ່າໂນ້ຍ ໄດ້ດຳເນີນກອງປະຊຸມຄັ້ງທີ 37 ຄະນະກຳມະການລະຫວ່າງລັດຖະບານຫວຽດນາມ - ລາວ. ທ່ານຮອງນາຍົກລັດຖະມົນຕີ ຫງວຽນຊວນຟຸກ, ປະທານອະນຸກຳມະການຮ່ວມມື ຫວຽດນາມ - ລາວ ແລະ ທ່ານຮອງນາຍົກລັດຖະມົນຕີລາວ ສົມສະຫວາດ ເລັ່ງສະຫວັດ, ເປັນປະທານຮ່ວມກອງປະຊຸມ. ສອງຝ່າຍໄດ້ແຈ້ງໃຫ້ກັນຊາບກ່ຽວກັບສະພາບເສດຖະກິດ - ສັງຄົມຂອງສອງປະເທດ ແລະ ສະແດງຄວາມເພິ່ງພໍໃຈເມື່ອເຫັນວ່າການພົວພັນລະຫວ່າງສອງປະເທດ ນັບມື້ນັບໄດ້ຮັບການພັດທະນາຢ່າງດີງາມ. ສອງຝ່າຍຕີລາຄາສູງການຮ່ວມມືໃນຂົງເຂດກະສີກຳ ແລະ ພັດທະນາຊົນນະບົດເຊັ່ນ: ການຖ່າຍທອດເຕັກໂນໂລຢີຜະລິດເຂົ້າທີ່ກ້າວໜ້າ, ການສົ່ງເສີມກະສີກຳ, ການສະໜອງແນບພັນປູກ, ສັດລ້ຽງ… ປະກອບສ່ວນຍົກສູງສະມັດຕະພາບຜະລິດຕະພັນກະເສດ ແລະ ປັບປຸງຊີວິດການເປັນຢູ່ຂອງປະຊາຊົນລາວ. ສິ້ນສຸດກອງປະຊຸມ, ທ່ານຮອງນາຍົກລັດຖະມົນຕີ ຫງວຽນຊວນຟຸກ ແລະ ທ່ານຮອງນາຍົກລັດຖະມົນຕີລາວ ສົມສະຫວາດ ເລັ່ງສະຫວັດ ໄດ້ລົງນາມໃນສັນຍາຮ່ວມມືສອງຝ່າຍລະຫວ່າງລັດຖະບານ ສສ ຫວຽດນາມ ແລະ ສປປ ລາວໃນປີ 2015. ເອກະສານບັນທຶກກອງປະຊຸມຄັ້ງທີ 37 ຄະນະກຳມະການລະຫວ່າງລັດຖະບານ ສສ ຫວຽດນາມ ແລະ ລັດຖະບານ ສປປ ລາວ. ຮອງນາຍົກລັດຖະມົນຕີທັງສອງທ່ານກໍ່ໄດ້ເປັນສັກຂີພິຍານເລື່ອງລັດຖະບານລາວ ມອບໜັງສືສຳຫຼວດຊັບພະຍາກອນໂລຫະຢູ່ແຂວງຊຽງຂວາງ ແລະ ແຂວງຫົວພັນ ໃຫ້ບໍລິສັດອຸດສາຫະກຳຫຸ້ນສ່ວນລາວ.
(ແຫຼ່ງຄັດຈາກ VOV)